Mikel Unzalu

Mikel Ángel Unzalu Hermosa (Gasteiz, 1956 - ibidem, 2021eko uztailaren 15) arabar irakasle eta politikaria izan zen. Haur hezkuntza ikasi zuen. Hasieran Euskadiko Ezkerran eta gero PSE-EE alderdi politikoetan parte hartu zuen.

Euskadiko Ezkerrako idazkari nagusi izan zen 1984tik 1991era. 1987tik 1991era bitartean Gasteizko hautetsi izan zen. PSEren eta EEren arteko bat-egitean parte hartu zuen, eta 1991eko legealdian, PSE-EEko arabar biltzarkidea izan zen (1991-1995). 

2009tik 2016ra arteko bi legealdietan legebiltzarkide sozialista izan zen, eta 2012ko legealdian mahaiko idazkari lehen izendatu zuten. Hurrengo legealdian, Maria Jesus San Jose sailburu zelarik, Justizia arloko sailburuorde izan zen. Legealdi honetan, Turismo Saileko aholkulari gisa ari zen lanean, baina utzi behar izan zuen, gaixorik zegoelako.

 Erreferentziak 

 Kanpo estekak 

Kategoria:Gasteiztarrak
Kategoria:Arabako irakasleak
Kategoria:Arabako politikariak
Kategoria:Gasteizko zinegotziak
Kategoria:PSE-EEko politikariak
Kategoria:Eusko Legebiltzarreko legebiltzarkideak IX. legegintzaldian
Kategoria:Eusko Legebiltzarreko legebiltzarkideak X. legegintzaldian
Kategoria:Euskadiko Ezkerreko politikariak